**Folkehøgskolene Jnr. 19/13/Rundskriv**

**Folkehøgskoleorganisasjonene FHSR-rundskriv 4/13**

**Folkehøgskolebladene Oslo 13. mars 2013**

ANGRERETT VED AVTALE OM SKOLEPLASS

Folkehøgskolerådet viser til Forbrukerombudets brev av 17. april 2012 om angrerett ved avtale om studier/skoleplass. Brevet ligger vedlagt og kan også leses på [https://www.forbrukerradet.no/forside/angrer-du-pa-et-kjop/#](https://www.forbrukerradet.no/forside/angrer-du-pa-et-kjop/).

Folkehøgskolerådet er først nå, grunnet en konkret sak, gjort kjent med innholdet i brevet.

Angrerettloven finner dere på <http://lovdata.no/all/hl-20001221-105.html#map002>

Forbrukerombudet sier i sitt brev at elever som blir tilbudt skoleplass og som tar i mot plassen, skal **opplyses** om angrerett. De skal også **motta** ferdig utfylt angrerettskjema fra skolen <http://www.signform.no/dss/statlige-blanketter?view=form&id=998> I skjemaet blir også §§ 7 og 9 sitert.

Videre er skolen pliktig i å opplyse om *vesentlige vilkår og viktige elementer i tjenesten*.

Det juridiske i brevet fra Forbrukerombudet vil noen stille spørsmål rundt, bl.a. har Virke gjort det i den konkrete saken som har utløst dette rundskrivet. Virke vil muligens ta saken inn for rettsapparatet. Men, Folkehøgskolerådet mener at det for folkehøgskolene er viktig å forholde seg til brevet fra Forbrukerombudet som gjeldende, inntil noe annet er rettsgyldig.

Vi anbefaler derfor folkehøgskolene:

**Ved opptak av elever for kommende skoleår**

1. Opplys på skolens hjemmeside at ved opptak som elev ved skolen gjelder angrefristen i henhold til angrerettloven kapittel 3.
2. Ved opptak, opplys om det samme.
3. Ved kontraktinngåelse, opplys om det samme og send ut ”angrerettskjema B”, **må sendes enten per post eller elektronisk.**
4. Ved avtaleinngåelsen skal skolen vise til *”vesentlige vilkår og viktige elementer i tjenesten. Hvilke opplysninger som kreves før avtaleinngåelsen fremgår av angrl. § 7, og hvilke som kreves i forbindelse med avtaleinngåelsen fremgår av angrl. § 9.”*

**For allerede opptatte elever for kommende skoleår**

1. Opplyse allerede opptatte elever om angreretten og gjennomføre punkt 3 og 4 ovenfor.

For skoler som praktiserer 6-ukersregelen, er det viktig at denne regelen kommer klart fram i punktene ovenfor.

Med hilsen for Folkehøgskolerådet

Edgar Fredriksen /s/ Odd Arild Netland /s/

leder sekretær

Vedlegg: Brev fra Forbrukerombudet og Angreskjema b